# name
Projecte d’entrenament del procés d’administració de medicació mitjançant la simulació d’alta fidelitat en el Grau d’Infermeria

# metadata.dc.description.abstract[].value
L’Organització Mundial de la Salut va posar en marxa la campanya “Coneix, Comprova i Pregunta” amb la finalitat de motivar als pacients, cuidadors i professionals de la salut (infermeres, metges i farmacèutics) a assumir un rol actiu en la seguretat del procés d’administració de la medicació (PAM). Una de las responsabilitats de les infermeres es l’administració segura i efectiva de medicació. Adquirir aquesta competència implica integrar coneixements teòrics, pràctics i de presa de decisions. 
Sense substituir hores de pràctica clínica amb el pacient real, es van programar sessions de simulació d'alta fidelitat per entrenar el PAM, de manera transversal a 3er i 4rt curs del Grau en Infermeria. Els i les estudiants van participar de forma individual en casos clínics en els que, primer van estudiar online (fase prebriefing) les habilitats cognitives del PAM (fàrmac correcte i dosi correcta) i posteriorment van participar en l'escenari simulat, amb un maniquí d'alta fidelitat, per entrenar les habilitats pràctiques del PAM (ítems nuclears del procés, vigilància, seguretat i prevenció).
Es va utilitzar per guiar i avaluar el PAM l'instrument MEDICORRECT, creat i validat pel grup d'investigació SGR 2017 GRISimula amb finançament del REDICE (18-2020).
Es van dur a terme 48 sessions de simulació a 3er curs i 4rt curs, implicant un total de 320 i 280 estudiants/tes respectivament.

# metadata.dc.rights[].value
cc by-nc-nd (c) Raurell Torredà, Marta et al., 2020

# metadata.dc.title[].value
Projecte d’entrenament del procés d’administració de medicació mitjançant la simulació d’alta fidelitat en el Grau d’Infermeria